Απόφαση του Γενικού Δικαστηρίου της 9ης Οκτωβρίου 2018 – Multiconnect κατά Επιτροπής
(Υπόθεση T-884/16)1
(Προσφυγή ακυρώσεως – Ανταγωνισμός – Συγκεντρώσεις – Λιανική αγορά υπηρεσιών κινητών τηλεπικοινωνιών και χονδρική αγορά πρόσβασης και εκκίνησης κλήσεων στη Γερμανία – Εξαγορά της E-Plus από την Telefónica Deutschland – Απόφαση με την οποία η πράξη συγκέντρωσης κηρύσσεται συμβατή με την εσωτερική αγορά και τη λειτουργία της συμφωνίας για τον ΕΟΧ – Εφαρμογή του σκέλους μη ΦΚΔ των τελικών δεσμεύσεων – Πράξεις μη δεκτικές προσφυγής – Απαράδεκτο)
Γλώσσα διαδικασίας: η γερμανική
Διάδικοι
Προσφεύγουσα: Multiconnect GmbH (Μόναχο, Γερμανία) (εκπρόσωποι: J.-M. Schultze, S. Pautke και C. Ehlenz, δικηγόροι)
Καθής: Ευρωπαϊκή Επιτροπή (εκπρόσωποι: N. Khan, M. Farley και C. Vollrath)
Αντικείμενο
Αίτημα, βάσει του άρθρου 263 ΣΛΕΕ, μεταξύ άλλων, περί ακυρώσεως αποφάσεων της Επιτροπής που φέρονται να περιλαμβάνονται στα μηνύματα ηλεκτρονικού ταχυδρομείου της 11ης και της 29ης Οκτωβρίου 2016 σχετικά με την εφαρμογή των διορθωτικών μέτρων για τους μη ΦΚΔ που προβλέπονται στις τελικές δεσμεύσεις οι οποίες κατέστησαν υποχρεωτικές με την απόφαση C(2014) 4443 τελικό της Επιτροπής, της 2ας Ιουλίου 2014, με την οποία μια πράξη συγκέντρωσης κηρύσσεται συμβατή με την εσωτερική αγορά και τη λειτουργία της συμφωνίας για τον ΕΟΧ, υπό την επιφύλαξη της τηρήσεως ορισμένων δεσμεύσεων (υπόθεση M.7018 – Telefónica Deutschland/E-Plus).
Διατακτικό
Το Γενικό Δικαστήριο αποφασίζει:
Απορρίπτει την προσφυγή.
Παρέλκει η λήψη αποφάσεως επί των αιτήσεων παρεμβάσεως της Telefónica Deutschland Holding AG και της Drillisch AG.
Καταδικάζει τη Multiconnect GmbH στα δικαστικά έξοδά της καθώς και στα έξοδα της Ευρωπαϊκής Επιτροπής.
Η Telefónica Deutschland Holding φέρει τα σχετικά με την αίτηση παρεμβάσεως δικαστικά έξοδά της.
Η Drillisch φέρει τα σχετικά με την αίτηση παρεμβάσεως δικαστικά έξοδά της.
____________
1 EE C 38 της 6.2.2017.